《醉春风 案《东白堂词选》题作「别怨」》
清代·俞士彪

曾说休迤逗。何事轻分手。别来莫道不相思，彀。彀。

彀。残月帘西，莫云楼上，那些时候。

春色来何骤。人意应非旧。归期曾指杏花残，谬。谬。

谬。望到如今，看看又是，海棠开后。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。